CELEX: 32013R1038
Language: et
Date: 2013-10-24 00:00:00
Title: Komisjoni rakendusmäärus (EL) nr 1038/2013, 24. oktoober 2013 , millega kiidetakse heaks olemasoleva toimeaine tebukonasooli kasutamine tooteliikidesse 7 ja 10 kuuluvates biotsiidides EMPs kohaldatav tekst

25.10.2013   
            
            
               ET
            
            
               Euroopa Liidu Teataja
            
            
               L 283/40
            
         KOMISJONI RAKENDUSMÄÄRUS (EL) nr 1038/2013,
   24. oktoober 2013,
   millega kiidetakse heaks olemasoleva toimeaine tebukonasooli kasutamine tooteliikidesse 7 ja 10 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1451/2007 (2) on kehtestatud selliste toimeainete nimekiri, mida on vaja hinnata seoses nende võimaliku kandmisega Euroopa Parlamendi ja nõukogu direktiivi 98/8/EÜ (3) I, IA või IB lisasse. Tebukonasool kuulub kõnealusesse nimekirja.
            
         
               (2)
            
            
               Tebukonasooli on hinnatud direktiivi 98/8/EÜ artikli 11 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 7 (pinnakonservandid) ja tooteliiki 10 (ehitusmaterjali konservandid), mis vastavad määruse (EL) nr 528/2012 V lisas määratletud tooteliikidele 7 ja 10.
            
         
               (3)
            
            
               Referentliikmesriigiks määratud Taani esitas 16. aprillil 2012 komisjonile pädeva asutuse aruanded ja soovitused vastavalt määruse (EÜ) nr 1451/2007 artikli 14 lõigetele 4 ja 6.
            
         
               (4)
            
            
               Komisjon ja liikmesriigid on pädeva asutuse aruanded läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatamise tulemused alalises biotsiidide komitees 27. septembril 2013 kahte hindamisaruandesse.
            
         
               (5)
            
            
               Need aruanded näitavad, et tebukonasooli sisaldavate biotsiidide kasutamisel tooteliikidesse 7 ja 10 kuuluvate toodetena võib eeldada, et need vastavad direktiivi 98/8/EÜ artikli 5 nõuetele.
            
         
               (6)
            
            
               Samuti selgub aruannetest, et tebukonasooli omaduste tõttu on see väga püsiv ja toksiline kooskõlas Euroopa Parlamendi ja nõukogu määruse (EÜ) nr 1907/2006 (4) XIII lisaga. Heakskiitmine peaks kehtima kümme aastat kooskõlas praeguste, direktiivi 98/8/EÜ kohaste tavadega, kuna määruse (EL) nr 528/2012 artikli 90 lõike 2 tingimused ei ole täidetud. Selleks, et tooted siiski kooskõlas määruse (EL) nr 528/2012 artikliga 23 heaks kiita, peetakse tebukonasooli asendamisele kuuluva toimeainena nimetatud määruse artikli 10 lõike 1 punkti d kohaselt.
            
         
               (7)
            
            
               Seepärast on asjakohane kiita heaks tebukonasooli kasutamine tooteliikidesse 7 ja 10 kuuluvates biotsiidides.
            
         
               (8)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et liikmesriigid, huvitatud isikud ja komisjon saaksid vastavalt vajadusele valmistuda kaasnevate uute nõuete täitmiseks.
            
         
               (10)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Tebukonasool kiidetakse heaks toimeainena, mida kasutatakse tooteliikidesse 7 ja 10 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise tähtpäev
               
               
                  Tooteliik
               
               
                  Eritingimused (2)
                  
               
            
                  Tebukonasool
               
               
                  IUPACi nimetus:
                  1-(4-klorofenüül)-4,4-dimetüül-3-(1,2,4-triasool-1-üülmetüül)pentaan-3-ool
                  EÜ nr: 403–640-2
                  CASi nr: 107534-96–3
               
               
                  950 g/kg
               
               
                  1. juuli 2015
               
               
                  30. juuni 2025
               
               
                  7
               
               
                  Tebukonasooli käsitletakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Load antakse järgmisel tingimusel:
                  Tööstusliku kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole võimalik vähendada lubatava tasemeni muude vahenditega, kasutatakse toodete kasutamisel sobivaid isikukaitsevahendeid;
               
            
                  10
               
               
                  Tebukonasooli käsitletakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Load antakse järgmistel tingimustel:
                  
                              1)
                           
                           
                              tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole võimalik vähendada lubatava tasemeni muude vahenditega, kasutatakse toodete kasutamisel sobivaid isikukaitsevahendeid;
                           
                        
                              2)
                           
                           
                              mullale avalduva riski tõttu, ei kasutata tebukonasooli sellistes tihendites, mis on ette nähtud kasutamiseks vertikaalsete ühenduskohtade täitmiseks elumaja fassaadis (nt kahe maja vahel), v.a juhul, kui toote turustusloa taotluses tõendatakse, et ohtu kutselisele kasutajale on võimalik vähendada lubatava tasemeni muude vahendite abil.
                           
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm